
ÅRSBERETNING  2018

DRAMMEN OG OMEGN RIDEKLUBB

Styret har hatt følgende sammensetning:

Leder                                                                 Karina Espedal frem til 01.06.18.  Permisjon
					          Ole Stokke overtok fra samme dato		
Nestleder                                                          Ole Stokke frem til 01.06.18.
                                                                            Anders Hafskjold overtok fra samme dato
Styremedlem /sekretær                                  Anne M. Katteland
Styremedlem                                                    Martin Jacobsen
Styremedlem                              	           Solveig Gjelsten
Styremedlem  Sosiale medier/web ansvarlig  Anne Cathrine Bugge
Kasserer og varamedlem                                Ivar Alme
Varamedlem				           Anders Hafskjold til 01.06.18
Klubbrevisorer                                                  Sverre Engar og Øystein Arnesen
                                                                

Valgkomite                                                        Bernt Otto Hauglin (leder)
                                                                             Astrid Pedersen
                                                                             Ellen Marie Stensrud
                                                                             Rill M Rytter Fjøren (vara)			


[bookmark: _GoBack]Klubben hadde pr. 31.12.2018. 351 medlemmer, 297 kvinner og 54 menn.  Herav 118 under 18 år.   Vi har 5 æresmedlemmer, 2 kvinner og 3 menn.  

Alle faste rideskoleelever er forpliktet til å være medlem i DOR.  Det er et misforhold mellom elever i rideskolen og antall unge registrerte medlemmer. Dette må følges opp videre i 2019. 


Medlemskontingenten har for 2018 vært:
Kr.600- for senior
Kr.400- for junior
Kr.900- for familiemedlemskap

Det har i 2018 vært avholdt 10 styremøter og 60 saker er behandlet.  

I løpet av 2018 er det gjennomført en formidabel oppgradering av anlegget.                           Til Spring Tour 2018 ble den nye Gjelsten Arena med målene 62x85 meter med tilhørende oppvarmingsbane tatt i bruk. Offisiell åpning fant sted 11. mai 2018.
Etter stevnesesongen ute har Kingsland Arena også blitt oppgradert med nytt gjerde og oppgradering av oppvarmingsbane.  
Senhøstes 2018 sto også et nytt hinderlager klart oppe ved Gjelsten Arena. Alt dette er muliggjort ved meget generøse bidrag fra familien Gjelsten. 
Linnesvollen fremstår nå som en fullverdig internasjonal arena banemessig.  
NRYF har også bidratt til etableringen av Gjelsten Arena og det er opprettet formell avtale mellom Gjelsten, NRYF og DOR i denne forbindelse.  
Klubben vil spesielt få rette sin hjerteligste takk til familien Gjelsten for deres fantastiske bidrag.
Klubben vil også få takke DRS/Eirik Berentsen for den enorme innsatsen som har blitt gjort på anlegget i forbindelse med alle oppgraderinger som har funnet sted i 2018.

Lier kommune ved kulturkontoret avholdt sin fagdag på Linnesvollen 09.10.18.  Klubben og DRS presenterte anlegget og klubben. Vi fikk vist oss fram på en positiv måte og etablert bedre kontakt med kommunen.

Karina Espedal og Ole Stokke representerte klubben på BRyKs kretsting 2018.


ØKONOMI 
Regnskapet for 2018 er gjort opp med et overskudd på kr 99.117,- mot budsjettert over- skudd kr. 30 000,-. 

Det er inntektsført gaver med fantastiske kr. 12 426 395,-. Hele beløpet kommer fra Bjørn Rune Gjelsten, og dekker ferdigstillelse av Gjelsten Arena (tidligere benevnt Ring 2) med oppvarmingsbane og hinderlager, samt nytt gjerde til Kingsland Arena (tidligere Ring 1) med oppvarmingsbane. I tillegg har NRYF bidratt med kr. 500 000,- gjennom "Krafttak for ridebanebunner". NRYF skal bidra med ytterligere kr. 500 000,- i 2019.  Kingsland AS betalte kr. 10 000,- i 2018 for "navnerettigheten". Avtalt sum for samme i 2019 er kr. 25 000,-.

Som følge av det enorme prosjektet nevnt over er tallene i klubbens regnskap, både resultat og balanse, ekstraordinært høye. En konsekvens av dette er at NIF forlanger begrenset revisjon utført av profesjonell revisor i forbindelse med søknad om momskompensasjon. Det er avsatt kr. 40 000,- til dette formål.

Det var en periode noe usikkerhet rundt kostnader i forbindelse med planlagte og akutte vedlikeholdsarbeider. I den forbindelse stilte Bjørn Rune Gjelsten kr. 200 000,- til dispensasjon i form av et rentefritt lån. Lånet er i sin helhet tilbakebetalt i mars 2019.

Inntekter fra Grasrotandelen har mer enn doblet seg i 2018, men det er antagelig potensiale for ytterligere økning. Medlemmer som ønsker å bidra når de tipper/spiller hos Norsk Tipping må tilknytte seg. Det finnes link på klubbens hjemmeside, dor.no.

Det er ikke belastet lønn eller honorarer til styret i regnskapsåret.

Klubbens likviditet er pr. 31.12.2018 fortsatt tilfredsstillende.  Vi viser forøvrig til regnskapet.





KOMMUNIKASJON OG SOSIALE MEDIER
Kommunikasjonen mellom klubb/styre og medlemmer er viktig. 
For fem år siden la vi ned vår gamle hjemmeside og fikk på plass en ny, som etter tilbakemeldinger er enklere og mer oversiktlig. 
Det vi har måttet tenke på er at sidene vi benytter ikke bare skal fungere for en PC, men også lesebrett og smart-telefoner. DORs hjemmeside og Facebook benyttes til kommunikasjon. 
Det har alltid vært et behov for å få ut informasjon fra klubb til medlemmer og andre interesserte. Ved å bruke hjemmesiden/sosiale medier får klubben informert på en rask og lettfattelig måte. 
Styrets intensjon med både hjemmeside(www.dor.no)  og DORs side på Facebook (https://www.facebook.com/rideklubb/), er at begge skal driftes og fremstå så profesjonelt som mulig, noe vi legger stor vekt på. 
Til nå har det vært “hjemmesideredaktøren” som har stått for hoveddelen av informasjonsflyten. 
Pr i dag er vi godt fornøyd med hvordan begge sider fungerer, tilbakemeldingene fra brukerne er også positive. 
Vi sier oss fornøyd med å ha fått til en måte å kommunisere på som fungerer for alle parter. 
Men, siden mye i den digitale verden forandrer seg raskt, forsøker vi å følge med og være så oppdaterte som mulig. 


SPORT
Sportskomiteen har etterhvert bestått av Astrid Pedersen, Solveig Gjelsten, Rill Rytter Fjøren,
Karina Espedal, Eirik Berentsen, Martin Aske Jakobsen og Anders Hafskjold

Klubben har stått som arrangør for 5 internasjonale stevner (arrangert av Eirik)
Nordisk mesterskap for jr etc., sprang og dressur (Eirik), landsmesterskap (Eirik), Lag NM (Eirik)
Elite ponni og hest på 2 baner (Eirik), 2. kval Norgesserien (L), Lier Horse Show dressur (L) og Sprang (D) Drammen Open (D), 2 vintercupstevner (P/H) sprang og klubbmesterskap(amputert)

I tillegg har vi avholdt et vellykket weekendkurs i sprang med Jacob Hellstrøm, med mental trening, foredrag om forebygging av skader på rytter og fysisk trening.

Takk til de som har stilt opp for klubben som stevneledere, sekretariat, dommere, banebyggere, sponsorskaffer og alle andre medhjelpere. Uten dere ville sporten dø ut på Linnesvollen.

Klubben har fått ny arena i år, Gjelsten arena. Det har løftet anlegget kolossalt, og gjør det mye enklere å avholde stevner og med mye høyere kvalitet på alle nivåer.

Victoria, Johan og Geir Gulliksen og Marit Haarr Skollerud har representert Norge på mange internasjonale stevner rundt i Europa. Marit var dessuten Norges eneste representant under VM i sprang i USA.

Martine Eknes Hegna har i tillegg til det som er listet opp nedenfor bla vunnet 2* Grand Prix
under Kingsland Oslo Horse Show. Martine ble også tildelt  Buskerud Fylkeskommunes utviklingsstipend 2018 som en av 5 personer fra forskjellige idretter.

Her er hva klubbens ryttere har gjort i div, mesterskap:

SPRANG
LAG
Nordisk Baltisk Mesterskap Gullmedalje NBC lag senior/U25
Johan Sebastian Gulliksen, Line Karlsen Raaholt 
Pål Flam og Martine M. Dyngeland				
Lag-NM ponni Sølvmedalje
Sofie Rieber-Mohn Borgen, Embla Aske Jacobsen,	
Julie Askim Petersen og Martine Mariero Moe 		
Norges lag ponni kategori 1 Nordisk Sølvmedalje
Martine Mariero Moe, Madeleine Lien samt Isabelle Erevik Olsen og Julie Linaae	
	 
Norges lag junior Nordisk Sølvmedalje
Ingrid Gjelsten samt Emelie Østbø, Emilie Moe og Maria Louise Kingsrød			
Norges lag unge ryttere Nordisk Sølvmedalje
Erik Preben Strand samt Amalie Marki Drivenes, Emma Brauti og Lisa Ulven		
Lag-NM Sølvmedalje
Julie Iselin Lundquist, Cathrin Muri, Vilde Wiik Terum, Geir Gulliksen
Norgesserien 1.divisjon Gullmedalje
Julie Iselin Lundquist, Hedda Hagen Berentsen, Martine Mariero Moe, Veronica Mysterud
KM lag – sprang senior Gullmedalje
Veronica Mysterud, Hedda Hagen Berentsen og Johannes Katteland Kihle		

DRESSUR
KM lag dressur senior Bronsemedalje
Kady Besseberg og Linn Brudevold Næss		 
INDIVIDUELT
Martine Eknes Hegna  				
Gull Nordisk Baltisk mesterskap   senior
Norgesmester unge ryttere
Sølvmedalje INM unge ryttere
Erik Preben Strand	
Sølv i Nordisk mesterskap unge ryttere 
Sølv NM unge ryttere
Veronica Mysterud 
Landsmester i 1,20m
Kretsmester sprang senior
Cathrine Aas	Sølv i landsmesterskap 1,30m
Julie Askim Petersen	Bronsemedalje NM ponni kategori 2
Madeleine Lien Norgesmester ponni kategori 1
Sofie Rieber-Mohn Borgen				
Norgesmester children
3.plass sammenlagt INM children	
Geir Gulliksen	Bronsemedalje NM
Victoria Gulliksen Sølvmedalje NM
Hedda Hagen Berentsen Sølvmedalje KM sprang senior
Hannah Marie Rogne	Kretsmester jr/ur 
Kady Besseberg Bronsemedalje KM senior dressur
Martine Mariero Moe 3.plass sammenlagt INM ponni kat. I

Klubbmesterskap dressur og skolehestmesterskap avholdt: 
Klubbmester skolehest dressur: Tilde Sveia Gundersen/Bertine
Klubbmester skolehest sprang: Tilde Sveia Gundersen/Bertine
Klubbmester junior dressur: Martine Eklund

Klubbmesterskapet DOR utgikk i 2018 pga. for få påmeldte.  Klubben vil se på format og datoer for 2019.

Oversikt over teknisk personell i DOR 2018
Ivar Alme    			 		SD3/KLS
Anders Hafskjold    		 		SBB FEI level 3/KL
Anne Cathrine Bugge                 		SD3
Ingerid Låker Sandvik			             SD3
Bente Bysting Alvær				SD2 (Trukket seg fra 2019)
Tove Perryman				SD2
Eirik Berentsen 				SB1
Sharon Lauritzen				SB1	
Melinda Elise Gramdal			SD1
Charlotte Lundemo Stenbro			Steward 1
Ole Stokke 					SBB FEI Level 2/KL

DOR trenger fortsatt å rekruttere teknisk personell, så vi ønsker å sende flere på kurs i 2019 for å utvide kompetansen innad i klubben.  

ANLEGGET

I tillegg til den store oppgraderingen som har funnet sted i 2018 har følgende blitt gjort:

Helgen før Spring Tour 2018 ble det avholdt vårdugnad med meget godt fremmøte. Vi fikk malt, raket, ryddet og satt ut hindermateriellet.

DRS har byttet ut høyttalerne på Kingsland Arena i 2018 da de gamle var defekt. Kostnaden er pr dato dekket 100% av DRS.

Veier på anlegget har høsten 2018 fått nytt toppdekke bestående av asfaltslip i regi av DRS.

DOR har også laget ny rømningsvei i stallen, ny trapp opp til hybelen, samt skiftet samtlige vinduer i stall, hybel og sekretariat.  

DOR har også hatt en full gjennomgang av det elektriske anlegget, med påfølgende utbedringer. Dette inkluderer også ny hovedtilførsel til kjellerstallen.  Alle utbedringene ferdigstilles første kvartal 2019.

Taket på stallen er utbedret og det er lagt varmekabler i gradrennen og taknedløpene.

Branntekniske tegninger er oppdatert pr 31.12.18.
	  
Klubben mottok i desember tilsagn på kr 200 000,- fra Sparebankstiftelsen DNB til treningshindermateriell av internasjonal standard.   Gaven vil bli formelt presentert for giver våren 2019 i forbindelse med en klubbtrening. Klubben takker så mye for gaven.


ÅRSBERETNING DRAMMEN RIDESKOLE 2018
Ellen Roseth har vært rideskolesjef dette året. Rideskolen vektlegger et inkluderende godt miljø for alle. Antall elever har hatt en variasjon på 285 – 315 elever som fordeler seg på alle aldersgrupper fra 3 år til 76 år. Ponnirideskolen med shettiser vektlegger kurs hovedsakelig fra 3 til 10 år og har mellom 60 og 70 elever, terapiridning gis til aktuelle ryttere mellom 3 – 76 år i ulike grupper utgjør mellom 40 og 50 personer, rideskolen fra 8/10 år til voksne utgjør de resterende 180 – 200.  Antall elever har dette året vært relativt stabilt – med svak stigning.
Facebook gruppen «Drammen Rideskole» har jevn økning med ca. 600 medlemmer. Informasjon til elever gis i Facebook gruppen, ved oppslag eller utlevering av skriftlig materiell.
Det jobbes strukturert i rideskolen med å få til kursoversikt og innhold i kursene, målet er å få til en kursplan samt utarbeide materiell for undervisning. Det settes opp 1 til 2 nybegynnerkurs hver 10 uke i rideskolen, ponniryttere og terapiryttere tas inn fortløpende på egnede kurs/grupper. Det er et gjennomsnitt med elever per time på ca 7 elever. Formiddagstimer er fortsatt vanskelig å oppnå en stabil gruppe.
Det gjennomføres ulike helgeaktiviteter og dagrideleir. Det er relativt bra oppslutning knyttet til dette.
Stellekurs,  5 ganger
Rideknapp 1, 4 ganger
Rideknapp 2, 4 ganger
Rideknapp 3, 2 ganger
Rideknapp 4, 1 gang
Grønt kort kurs 2 ganger med helt fulle kurs.
Barnas hestedag er blitt et populært arrangement.
Det var 4 uker med dagrideleir i juni og august, i tillegg til vinterferien.
Helgekurs for voksne.
Vi har hatt 3 sprangstevner som  er åpne for alle nivåer, det er svært positivt å få med bredden og blir en arena hvor alle kan delta.
Det er satt opp skoleklasser på Dressurstevner arrangert av DOR. Samt ble FERD rideskolecup for 2018 arrangert i januar 2019.
Rideskolen arrangerer ride-bursdager, turridning og dropp in timer utfra behov.

Det er benyttet LAM midler relatert til tilpassing knyttet opp mot elever i ordinær rideskole med spesielle behov, innkjøp av spesialsadel som fungerer bra og undervisning av leiere og hjelpere.

Det er en høy snittalder på rideskolehestene. I april ble 3 hester tatt ut av rideskolen, en grunnet høy alder, en grunnet langvarig halthet og en var ikke egnet. Ingen nye hester inn. Rideskolen har en god åpen dialog med Mattilsynet.

Utstyr til hestene har generelt en øket standard. 
Det er utfordringer knyttet opp mot materiell til rideundervisning og det er ønskelig at det gjøres en forbedring relatert til dette.

Instruktører:
Esther Hoff   Rideskole – Dressur
Sharon Lauritzen - Ponnirideskole
Marit Nielsen - Rideskole frem til 01.11.2018
Anette Torkilsrud - Rideskole fra 01.11.2018
Alexandra Tønnesen - Rideskole/Ponnirideskole
Caroline Gangsø - Rideskole
Ellen Roseth - Terapiridning
Kristine Edvardsen - Vikar/ved behov

